CELEX: 32019R0148
Language: da
Date: 2019-01-30 00:00:00
Title: Kommissionens gennemførelsesforordning (EU) 2019/148 af 30. januar 2019 om afvisning af at godkende aktivstoffet propanil, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst.)

31.1.2019   
               
               
                  DA
               
               
                  Den Europæiske Unions Tidende
               
               
                  L 27/18
               
            
         KOMMISSIONENS GENNEMFØRELSESFORORDNING (EU) 2019/148
         af 30. januar 2019
         om afvisning af at godkende aktivstoffet propanil, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
         ud fra følgende betragtninger:
         
                     (1)
                  
                  
                     I overensstemmelse med artikel 7, stk. 1, i forordning (EF) nr. 1107/2009 modtog Italien den 28. december 2015 en ansøgning fra UPL Europe Ltd om godkendelse af aktivstoffet propanil.
                  
               
                     (2)
                  
                  
                     I overensstemmelse med artikel 9, stk. 3, i den nævnte forordning meddelte den rapporterende medlemsstat den 29. februar 2016 ansøgeren, de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«), at ansøgningen kunne antages.
                  
               
                     (3)
                  
                  
                     Dette aktivstofs virkninger for menneskers og dyrs sundhed og miljøet er blevet vurderet i overensstemmelse med forordning (EF) nr. 1107/2009 for de anvendelsesformål, som ansøgeren har foreslået. Den 14. juli 2017 forelagde den rapporterende medlemsstat et udkast til en vurderingsrapport for Kommissionen og autoriteten.
                  
               
                     (4)
                  
                  
                     Udkastet til vurderingsrapporten blev behandlet af medlemsstaterne og autoriteten. Autoriteten forelagde den 6. september 2018 Kommissionen sin konklusion om vurderingen af pesticidrisikoen ved aktivstoffet propanil (2).
                  
               
                     (5)
                  
                  
                     Ved brev af 14. september 2018 trak UPL Europe Ltd sin ansøgning om godkendelse af propanil tilbage.
                  
               
                     (6)
                  
                  
                     Som følge af tilbagetrækningen af ansøgningen bør propanil ikke godkendes.
                  
               
                     (7)
                  
                  
                     Denne forordning er ikke til hinder for, at der kan indgives en ny ansøgning vedrørende propanil i henhold til artikel 7 i forordning (EF) nr. 1107/2009.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Afvisning af at godkende et aktivstof
            Aktivstoffet propanil godkendes ikke.
         
         
            Artikel 2
            Ikrafttrædelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. januar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  EFSA Journal 2018;16(12):5418, 27 s. https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil.